สวัสดีค่ะ เพิ่งเริ่มทานยาคุมแบบ21เม็ดแผงแรกใกล้จะหมดแผง แล้วมีเลือดออกกระปริบกระปอย สีออกน้ำตาลเข้ม อยากทราบว่าเป็นเลือดประจำเดือนหรือไม่ แล้วอันตรายไหม แล้วช่วงที่มีเลือดออกสามารถมีเพศสัมพันธ์แบบใช้ถุงยางป้องกันได้ไหม แล้วโอกาสต้องครรภ์น้อยหรือไม่?
สวัสดีค่ะ ยาคุมกำเนิดแบบแผงรายเดือน เป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ และต้องกินทุกวันจนหมดแผง กรณีเป็น 21 เม็ดเมื่อกินหมดก็ให้เว้น 7 วันให้ประจำเดือนมาแล้วค่อยกินแผงใหม่ซึ่งภาวะเลือดออกทางช่องคลอดระหว่างการกินยาคุมนั้นเกิดขึ้นได้ค่ะ โดยเฉพาะในช่วงแผงแรกๆ ซึ่งมักเป็นเลือดออกกระปริดกระปรอยและหยุดได้เอง ออกไม่เกิน 7 วัน เลือดที่ออกมานั้นอาจจะผลข้างเคียงจากยาหรือเป็นเลือดประจำเดือนก็ได้เช่นกันให้สังเกตอาการ ถ้าเลือดยังออกเยอะอยู่ ก็ไม่ควรมีเพศสัมพันธ์ แต่ถ้าเลือดออกน้อยมากหรือหยุดแล้ว ช่วงที่เว้นยา 7 วัน (โดยที่ก่อนหน้านี้กินยาคุมแบบแผงต่อเนื่องจนหมด) ก็สามารถมีเพศสัมพันธ์ได้ หากใส่ถุงยางอนามัยด้วยก็สามารถทำได้ คือถ้ากินยาคุมต่อเนื่องครบ 21 เม็ด ก็จะไม่มีการตกไข่ในรอบเดือนนั้นๆ และก็ไม่น่าทำให้เกิดการตั้งครรภ์ในช่วงที่เว้นยาได้ค่ะ